kardosdrur/scandi-wiki huggingface dataset:
An American Haunting

An American Haunting er en horrorfilm fra 2005 skrevet og instrueret af Courtney Solomon. I hovedrollerne ses Donald Sutherland, Sissy Spacek, Rachel Hurd-Wood, og James D'Arcy. Filmen blev fremvist ved AFI Film Festival den 5. november 2005 og blev udgivet i amerikanske biografer den 5. maj 2006. Filmen havde en tidligere udgivelse i England den 14. april 2006. Filmen blev dårligt modtaget af kritikere og publikum  og klaret sig dårligt i billetindtægter.

Filmen er baseret på romanen The Bell Witch: An American Haunting, af Brent Monahan. Begivenhederne i romanen er baseret på legenden om den Bell Witch. Filmen skifter fra det 19. århundrede til det 21., og har en sidehistorie om en nyligt fraskilt mor, hvis datter gennemgår noget lignende som Betsy Bell.

Handling 

Det begynder i nutiden med en ung pige, der har en drøm om at blive jagtet af noget uset gennem skoven og ind i hendes hus. Hendes mor kommer for at vække hende og finder et gammelt bundt breve fra det 19. århundrede, samt en gammel dukke. Brevene er fra en tidligere beboer af huset, og advarer moderen om, at hvis hun læser brevene og begynder at lægge mærke til overnaturlige hændelser, så er det utænkelige kommet tilbage. Filmen skifter derefter til det 19. århundrede, til en landsby, der plejede at være rundt om huset, og vi hører historien om Bell Witch. 

John Bell bliver taget til Kirkens ret. Han er anklaget for at stjæle en kvindes land. Kirken finder ham skyldig i at vise hende alt for stor interesse, men lader ham gå, fordi "tabet af sit gode navn er straf nok". Den krænkede kvinde, Kate Batts, der er berygtede i landsbyen på grund af påstande om hekseri, fortæller ham, at han skal nyde sit gode helbred og sin familie (især sin datters) gode helbred, mens han kan. Det skræmmer John Bell.

Kort tid efter begynder mærkelige ting at ske. John Bell ser en rabiet, sort ulv, der forsvinder, og hans yngste datter, Betsy, hører lyde i hendes værelse, som om der var nogen på værelset. Hun starter derefter at høre lyde oftere og har frygtelige mareridt om en lille pige i en rød kjole og en ond entitet, der altid kommer ind i hendes soveværelse efter, at alle andre sover.

I første omgang tror alle, det bare er mareridt. Men så ser hele familien Betsy svæve over gulvet som holdt af usynlige hænder, og de ser noget, som ser ud til at slå hende tværs over ansigtet. John Bell mener, at Kate Batts har forbandet ham.

Medvirkende 
 Donald Sutherland – John Bell
 Sissy Spacek – Lucy Bell
 James D'Arcy – Richard Powell
 Rachel Hurd-Wood – Betsy Bell / Entitet stemme
 Matthew Marsh – James Johnston
 Thom Fell – John Bell Jr.
 Zoe Thorne – Theny Thorn
 Gaye Brown – Kate Batts
 Sam Alexander – Joshua Gardner
 Miquel Brown – Chloe
 Vernon Dobtcheff – Ældste #1
 Shauna Shim – Anky
 Madalina Stan – Ethereal pige
 Philip Hurdwood – festdeltager (som Phillip Hurd-Wood)
 Vlad Cruceru – Richard Bell (6 år)

Referencer

Eksterne henvisninger 
 

Overnaturlige gyserfilm
Spøgelsesfilm
Film baseret på virkelige begivenheder
Julius Jaenzon

Julius Jaenzon (født Joel Julius Jaenzon, 8. juli 1885 i Gøteborg – 17. februar 1961 i Stockholm), var en svensk filmfotograf og instruktør.

Jaenzon uddannede sig til potrætfotograf og kom i kontakt med filmen i 1905. Han filmede den første norske fiktionsfilm Fiskerlivets farer og arbejdede i en periode i USA. 

I 1910 blev han ansatt som laboratoriechef og fotograf hos Svensk filmindustri. Han kom til at bli den første betydningsfulde filmfotograf i svensk film med ansvaret for fotografering i over 100 film. Han samarbejdede mest med instruktørerene Victor Sjøstrøm og Mauritz Stiller. Jaenzon var chef-fotograf for Sjöströms Körkarlen (1920). Han var broren til filmfotografen Henrik Jaenzon. I en del film bliver Julius Jaenzons krediteret under navnet J. Julius.

Filmografi 
 1932 – Svärmor kommer
 1916 – Vingarne
 1912 – Två svenska emigranters äfventyr i Amerika

Instruktør 
 1930 – Ulla, min Ulla
 1929 – Säg det i toner
 1920 – Familjen Jaenzon
 1912 – Samhällets dom

Udvalgt fotografering 

 1948 – Livet på Forsbyholm
 1946 – 91:an Karlsson. "Hela Sveriges lilla beväringsman"
 1944 – Hans officiella fästmö
 1942 – Löjtnantshjärtan
 1941 – Göranssons pojke
 1939 – Filmen om Emelie Högqvist
 1937 – Vi går landsvägen
 1936 – Johan Ulfstjerna
 1935 – Bränningar
 1934 – Sången om den eldröda blomman
 1933 – En melodi om våren
 1933 – Giftasvuxna döttrar
 1932 – Sten Stensson Stéen från Eslöv på nya äventyr
 1932 – Service de nuit
 1931 – Markurells i Wadköping
 1930 – Charlotte Löwensköld
 1930 – Fridas visor
 1930 – Mach' mir die Welt zum Paradies
 1930 – För hennes skull
 1930 – Ulla, min Ulla
 1930 – Väter und Söhne
 1929 – Säg det i toner
 1929 – Hjärtats triumf
 1928 – Synd
 1927 – Hans engelska fru
 1926 – Hon, den enda
 1926 – Till Österland
 1925 – Två konungar
 1925 – Ingmarsarvet
 1924 – Livet på landet
 1924 – Gösta Berlings saga
 1923 – Eld ombord
 1923 – Gunnar Hedes saga
 1923 – Karusellen
 1922 – Vem dömer
 1921 – Körkarlen
 1920 – Mästerman
 1919 – Herr Arnes pengar
 1919 – Dunungen
 1917 – Alexander den Store
 1916 – Vingarne
 1915 – När konstnärer älska
 1915 – Judaspengar
 1915 – Högsta vinsten
 1915 – Strejken
 1914 – Skottet
 1914 – Stormfågeln
 1914 – Bröderna
 1914 – Kammarjunkaren
 1914 – För sin kärleks skull
 1913 – En pojke i livets strid
 1913 – När kärleken dödar
 1913 – På livets ödesvägar
 1913 – Den moderna suffragetten
 1913 – När larmklockan ljuder
 1913 – Den okända
 1913 – Äktenskapsbyrån
 1913 – Barnet
 1912 – Två svenska emigranters äfventyr i Amerika
 1912 – Kolingens galoscher
 1912 – Agaton och Fina
 1912 – Det gröna halsbandet
 1912 – Bränningar eller Stulen lycka
 1911 – Opiumhålan

Eksterne henvisninger 

 

Filmfotografer fra Sverige
Filminstruktører fra Sverige
Skuespillere fra Sverige
Manuskriptforfattere fra Sverige
Personer fra Göteborg
Svensksprogede forfattere fra Sverige
Insidious (film)

Insidious er en amerikansk independent overnaturlig gyserfilm fra 2011, skrevet af Leigh Whannell og instrueret af James Wan. I hovedrollerne ses Patrick Wilson, Rose Byrne, Lin Shaye, og Barbara Hershey. Historien handler om en par, hvis søn uforklarligt går ind i en bevidstløs tilstand og bliver et fartøj for spøgelser i en astraldimension. Filmen blev udgivet den 1. april 2011. Med hensyn til cost-to-gross ratio, var det den mest indbringende film i 2011.

Handling 

Under den første scene i filmen, ses en gammel kvinde lurer i husets korridor, mens Josh sover på sit værelse. Renai og Josh Lambert (Rose Byrne og Patrick Wilson) er for nylig flyttet ind i et nyt hus med deres tre børn. En morgen, begynder Renai at kigge gennem en familiens fotoalbum sammen med hendes søn, Dalton (Ty Simpkins). Han spørger, hvorfor der ikke er nogen billeder af Josh, fra da han var barn. Renai siger at årsagen er at han altid har været kamera genert.
Dalton fortæller Renai at han er bange for hans nye værelse. En dag, Dalton hører noget på loftet, da han går op for at undersøge det, han ser noget der skræmmer ham, og han falder ned af loftetstigen. Den næste dag går Josh ind for at vække Dalton, men han bevæger sig ikke. De styrter af sted med ham til hospitalet, hvor lægerne siger, at han er i en uforklarlig koma.

Medvirkende 
 Patrick Wilson som Josh Lambert
 Rose Byrne som Renai Lambert
 Barbara Hershey som Lorraine Lambert
 Ty Simpkins som Dalton Lambert
 Lin Shaye som Elise Reiner
 Leigh Whannell som Specs
 Andrew Astor som Foster Lambert
 Angus Sampson som Tucker
 Jeannette Sousa som Dr. Trimble
 Chelsea Tavares som Terri
 Philip Friedman som den gamle kvinde
 Joseph Bishara som Læbestift-Dæmon
 J. LaRose som Langhåret ven
 Heather Tocquigny som Sygeplejerske Kelly
 Corbett Tuck som Sygeplejerske Adelle / dukke pige #2
 Kelly DeVoto som dukke pige #1

Referencer

Eksterne henvisninger 
 
 Den officielle hjemmeside

Film om Hjemsøgte huse
Overnaturlige gyserfilm
Amerikanske film fra 2011
Psykologiske gyserfilm
Gyserfilm fra USA
Henry Hagerup

Henry Ragnvald Hagerup (24. juli 1897 – 13. november 1978) var en norsk skuespiller. Hagerup regnes som som en af Christianias sidste bohemer.

Han boede i Homansbyen, nærmere bestemt på Hegdehaugsveien 27 i Oslo efter 2. verdenskrig. Før den tid boede han på Bygdøy Alle 59, sammen med sin daværende kone Berta Josefine Karoline (født Therkildsen), datteren Anita (gift Nicholls) og sønnen Jarl Frank Waldemar. Henry Hagerup var søn af Peter Lykke-Seest, men men tog tidligt moderens navn i brug da han var født udenfor ægteskab.

Henry var gift fire gange. I det første ægteskab med Karoline hvor han fik sønnen, Per Hagerup. I hans andet ægteskab, med Berta, fik han Anita og Jarl. Hans sidste ægteskaber med Vanda og Edel, var uden børn.

Hagerup optrådte på flere teaterscener som musiker (fløjte) og artist sammen med Walfred Andersen. I tillæg til teatertilværelsen var han en habil kunstmaler. Hagerup deltog som dreng i spillefilmen Fiskerlivets farer i 1907 som var baseret på Seests manuskript og indspillet i Frognerkilen. I en voksen alder havde han også mindre roller i enkelte film, som for eksempel Olsenbanden. Han var ofte ude med motorbåden om sommeren. Hans store hobby igennem årene var baneskyding med riffel, blandt andet på Gressholmen. Han er begravet på Vestre Gravlund i Oslo

Filmografi 
 1964 – Nydelige nelliker
 1968 – Sus og dus på by'n – Skraphandleren
 1969 – Olsen-Banden – Tysk ambassadør
 1973 – Olsenbanden og Dynamitt-Harry går amok – Quist, Ragnas Far

Eksterne henvisninger 
 
 De gamle er eldst, Norsk Kunstforlag AS, 

Skuespillere fra Norge
Aberdarebjergene

Aberdarebjergene (; kikuyu:Nyandarua) er en 160 km lang og op til 3.994 meter høj bjergkæde på Leikipiaplateauet i Kenya, nordøst for Naivasha og Gilgil. Dele af bjergkæden ligger i Aberdare nationalpark.

I de skovklædte bjerge havde Mau-Mau-bevægelsen i 1950'erne et af sine holdepunkter.

Kenyas geografi
Bjerge i Afrika
Glostrup Idrætspark

Glostrup Idrætspark er et kommunalt idrætsanlæg i Glostrup med faciliteter til bl.a. fodbold, håndbold, tennis, badminton, bordtennis, basketball, volleyball, boksning, taekwondo, gymnastik, bueskydning og skydning. Anlægget administreres af Glostrup Idrætsanlæg under Glostrup Kommune.

Udendørs faciliteter:
 Glostrup Stadion – et fodbold- og atletikstadion med 380 overdækkede siddepladser og ca. 4.000 ståpladser.
 Ni fodboldbaner med naturgræs.
 En fodboldbane med kunstgræs.
 Seks tennisbaner.
 Petanquebaner.

Indendørs faciliteter
 Tre idrætshaller:
 Glostrup Hallen med 540 siddepladser og ca. 480 ståpladser.
 Hal 2 og 3, der er træningshaller med ca. 150 siddepladser.
 To træningssale.
 Skydeanlæg.
 Mødelokaler
 Selskabslokale med plads til 100 personer.

Ekstern henvisning 
Fritid Glostrup 
Glostrup Stadion på stadions.dk 

Idrætsanlæg i Danmark
Idrætspark
Bygninger, konstruktioner og anlæg i Glostrup Kommune
Helsingør Stadion

Helsingør Stadion er et nyt fodboldstadion i Helsingør, som er hjemsted for 1. divisionsklubben FC Helsingør. Det nye stadion på Gl.Hellebækvej 65 blev indviet den 8. august 2019 og har en kapacitet på 4.000 tilskuere med 1.000 siddepladser. Banen er en kunstgræs bane med varme under banen, og der er installeret et LED lysanlæg. Det er Helsingør Kommune, der har opført stadionet med en byggesum på 81 millioner kr.

Det gamle stadion (Nordre Strandvej) 
Den gamle stadionrekord blev sat i pinsen 1972, hvor HIF mødte B.93 - begge hold i toppen af 3. Division Øst. Det officielle tilskuertal blev opgivet til 3.500, men mange mener at adskillige flere var på plads.

Der blev sat en ny stadionrekord mod FC København 17. september 2017, da 5.348 personer overværede kampen.

Referencer

Eksterne henvisninger 

 Helsingør Stadion FC Helsingør

Fodboldstadioner i Danmark
Stadion
Bygninger, konstruktioner og anlæg i Helsingør Kommune
Helsingør Idrætsforening
Stadion
Herlev Stadion

Herlev Stadion er et atletik og fodboldstadion i Herlev, som er hjemsted for 2. divisionsklubben Herlev IF.

Eksterne henvisninger 
 Herlev Stadion på stadions.dk 

Fodboldstadioner i Danmark
Stadion
Bygninger, konstruktioner og anlæg i Herlev Kommune
Svebølle Stadion

Svebølle Stadion er et fodboldstadion i Svebølle, som er hjemsted for byens fodboldklub 2. divisionsklubben Svebølle BI.

Fodboldstadioner i Danmark
Bygninger, konstruktioner og anlæg i Kalundborg Kommune
Torvehallerne (Vejle)

Torvehallerne eller formelt BEST WESTERN ToRVEhallerne er et hotel og konferencecenter beliggende i Vejle. Hotellet deltager i markedsføringskæden Best Western International. Bygningerne ToRVEhallerne ejes af ejendomsselskabet Select Development, hvis ejere har drevet driftsselskabet ToRVEhallerne A/S siden april 1999.

Historie
Der blev taget initiativ til Torvehallerne i 1991, hvor grunden i det centrale Vejle mellem Kirketorvet, Foldegade og Fiskergade på 12.000 kvadratmeter blev ledig grundet Vejle Amts Folkeblads flyt til nye lokaler efter over 100 år på stedet. Juristernes og Økonomernes Pensionskasse samt Ingeniørernes Pensionskasse bevilgede i 1991 100 millioner kroner til projektet, Torvehallerne. Projektet kom i alt til at koste 120-140 millioner og blev indviet d. 21. november 1992, hvor Kim Larsen og Bellami spillede.

Arkitektur og indretning
Centret består af fire sammenkædede bygninger med klassisk arkitektur. Der er en basilika, som er inspireret af Andrea Palladios basilika i Vincenza i Italien samt et forretningsstrøg meget lig det i Burlington Arcade i London. Forretningsstrøget bød ved åbningen bl.a. på en irsk pub og et wienerkonditori.

Faciliteter
Centret har 12 mødelokaler, herunder det største med en kapacitet på 500 mennesker, samt en scene hvor der jævnligt afholdes koncerter.  Selve hoteldelen består af 74 dobbeltværelser i forskellige størrelser.

Centret huser desuden 3 restauranter og en stor gin-bar med DJ hver weekend

Eksterne henvisninger
Officiel hjemmeside

Referencer

Bygninger, konstruktioner og anlæg i Vejle
Hoteller i Danmark
Rishøj Stadion

Rishøj Stadion er et fodboldstadion i Ølby Lyng, i det nordlige Køge, som er hjemsted for 2. divisionsklubben Rishøj Boldklub.

Fodboldstadioner i Danmark
Bygninger, konstruktioner og anlæg i Køge
Sport i Køge
Vanløse Idrætspark

Vanløse Idrætspark er et fodboldstadion i Vanløse, som er hjemsted for 2. divisionsklubben Vanløse IF.

Eksterne henvisninger 
Vanløse Idrætspark på stadions.dk 

Fodboldstadioner i Danmark
Idrætspark
Bygninger, konstruktioner og anlæg i Københavns Kommune
Vanløse IF
Holbæk Stadion

Holbæk Stadion er et nyt stadion i Holbæk og er en del af Holbæk Sportsby, som blev indviet 21. juni 2019. Sportsbyen ligger omgivet af marker sydvest for selve Holbæk by.

Det nye fodboldstadion har en kapacitet på 4.000 inkl. 300 siddepladser og er hjemmebane for Holbæk Bold- og Idrætsforening (HB&I).

Det gamle stadion 
Det gamle Holbæk Stadion i centrum af Holbæk, samt tribunen, blev bygget i 1948 og stadionanlægget indviet den 13. juni 1948 med flere sportsarrangementer, herunder håndbold og atletik samt en fodboldkamp mod Malmö BI (Malmö boll- och idrottsförening).

Tilskuerrekorden til en fodboldkamp på Holbæk Stadion blev sat i 1975, med 10.500 tilskuere til en topkamp om DM mod Køge BK.

Tidligere var det dog lykkedes den 29. juli 1951 at få plads til hele 14.000 tilskuere til en speedway-landskamp mellem Danmark og Tyskland, der blev afviklet på den daværende cindersbane rundt om fodboldbanen.

Noter

Eksterne henvisninger 
 Holbæk Stadion på stadions.dk 
 Info om det gamle Holbæk Stadion fra www.holbaek.fodboldarkiv.dk

Fodboldstadioner i Danmark
Stadion
Stadion
Etableret i 1948
Skæggede dame

Den skæggede dame eller skæggede kvinde er et begreb benyttet om kvinder med synlig skægvækst. Disse kvinder har længe været et legendært fænomen, udsat for nysgerrighed og latterliggørelse, men på det seneste også anset for et politisk standpunkt og en modeerklæring. Et lille antal kvinder er i stand til at vokse ansigtsbehåring nok til at have et tydeligt skæg. I nogle tilfælde er kvindelig skægvækst resultatet af en hormonel ubalance (normalt et androgent overskud), eller en sjælden genetisk lidelse kendt som hypertrikose. Til tider forårsages det af brug af anabolske steroider. Kulturelt pres får de fleste til at fjerne det, da det kan opfattes som social stigmatisering. Bemærkelsesværdige undtagelser var de berømte (og som regel falske) skæggede kvinder i cirkus-attraktioner i det 19. og tidlige 20. århundrede, før disse blev upopulære.

Se også 
Julia Pastrana

Kildehenvisninger

Eksterne henvisninger 

Skæg
FK Rostov

Futbolnij Klub Rostov () er en russisk fodboldklub med base i Rostov ved Don. Klubben spiller i Ruslands Premier League og har hjemmebane på Rostov Arena, som blev bygget i sammenhæng med VM i fodbold 2018.

 Fra 1930 til 1936 hed holdet Selmashstroj
 Fra 1936 til 1941 hed holdet Selmash
 Fra 1941 til 1953 hed holdet Traktor
 Fra 1953 til 1957 hed holdet Torpedo
 Fra 1957 til 2003 hed holdet Rostselmash
 Holdet har heddet FC Rostov siden 2003

Eksterne henvisninger 
 Officiel hjemmeside  
 Officiel fan hjemmeside 

Rostov, FK
Etableret i 1930
Rostov ved Don
Møldrup (flertydig)

Møldrup kan henvise til flere stednavne i Danmark:
 Møldrup – en by i Viborg Kommune, dels i Vester Tostrup Sogn, dels i Roum Sogn
 Møldrup (Mariagerfjord Kommune) – en bebyggelse og et ejerlav i Astrup Sogn, Mariagerfjord Kommune
 Møldrup (Voerladegård Sogn) – en bebyggelse og et ejerlav i Voerladegård Sogn, Horsens Kommune
Immateriel kulturarv

Immateriel kulturarv eller Levende Kultur, er en fællesbetegnelse for åndelige kulturytringer, som folkedigtning, sprog, udøvende scenekunst, sociale skikke, ritualer, samt kundskaber og færdigheder knyttet til traditionelt håndværk. Immateriel kultur er desuden brugt om ideer og menneskelige erfaringer i form af nedarvede tanker og handlingsmønstre.

I UNESCO, der er FN’s organ for videnskab, uddannelse, kultur og kommunikation betragter medlemsstaterne den immaterielle kulturarv i relation til de materielle Verdensarvssteder med fokus på de immaterielle aspekter af kulturen. I 2001 lavede UNESCO en undersøgelse blandt stater og NGOer for at nå til enighed om en definition, og UNESCO udarbejdede i 2003 en Konvention til sikring af immateriel kulturarv. Konventionen blev godkendt af Danmark i 2009, og den trådte i kraft i Danmark i 2010.

Det Kongelige Bibliotek samler og formidler den immaterielle kulturarv i Danmark på webstedet Levende Kultur.

Definition 

The Convention for the Safeguarding of the Intangible Cultural Heritage definerer den immaterielle kulturarv som både praksis, repræsentationer, udtryk , og viden og færdigheder (inklusiv instrumenter, ting, artifakter, kulturelle steder), that communities, groups and, in some cases, individuals recognise as part of their cultural heritage. It is sometimes called living cultural heritage, and is manifested inter alia in the following domains som samfund, grupper og i nogle tilfælde individer anerkender som en del af deres kulturarv. Det kaldes undertiden levende kulturarv og manifesteres blandt andet inden for følgende domæner:

 Mundtlige traditioner og udtryk, inklusiv sprog som et redskab for den immaterielle kulturarv
 Optræden;
 Social praksis, ritualer og begivenheder omkring fester;
 Viden og praksis vedrørende naturen og universet;
 Traditionelle håndværk

Kilder og henvisninger 

Traditioner
 
Etableret i 2003
Folkeminde
Kulturarv
Alsunga

Alsunga eller Alšvanga er en landsby i Alsunga novads i det vestlige Letland. Alsunga er centrum for suiter – et lille romersk-katolsk samfund i den ellers lutherske vestlige del af Letland. Der er 789 indbyggere i Alsunga (2015).

Alsunga blev første gang nævnt i 1230 som en gammel kurisk bebyggelse. I 1372 opførtes en borg til fogeden af Goldingen komtur. I 1561 blev Alsunga en del af det overvejende lutherske Hertugdømmet Kurland og Semgallen. I 1567 opførtes Sankt Michaelkirken. I 1623 indvilligede den lokale godsejer Johan Ulrich von Schwerin i at blive katolik, med henblik på at gifte sig med den polske hofdame Barbara Konarska. Efter ægteskabets indgåelse boede han i den polsk-litauiske realunion indtil 1632, hvor han vendte tilbage til Alsunga efter sin fars død. I 1634 inviterede Johan Ulrich jesuitter til at etablere en mission i Alsunga for at hjælpe ham med at omvende alle sine bønder til den katolske tro.

Den 1. oktober 2009 blev suitis kulturelle arv medtaget i UNESCO's liste over immateriel kulturarv, som har brug for akut beskyttelse.

Kilder

Kildehenvisninger

Eksterne henvisninger 
 Suiternes historie  

Byer i Letland
Immaterielle kulturarv
Sydvestjyske Museer

Sydvestjyske Museer er et statsanerkendt kulturhistorisk museum. De har det arkæologiske ansvar i Esbjerg -, Fanø, Vejen og Billund kommune.

Selskabet opstod  i forbindelse med kommunalreformen, som en fusion mellem Den antikvariske Samling og Esbjerg Museum.

Den antikvariske Samling 
Den antikvariske samling opstod i 1855 og betragtes som provinsens ældste museum.

Initiativtager til dette var J.F. Kinch og opstarten foregik på Ribe Katedralskole - men flyttede senere over i Sct. Catharinæ Kloster.

I 1866 indeholdt samlingen 357 numre bestående af oldsager, enkelte genstande fra Middelalderen og en møntsamling.

I 1888 var samlingen på 500 genstande og det var her C.N. Termansen overtog ansvaret for samlingen.

Fra 1898 havde samlingen plads i kælderen på Ribe Kunstmuseum og havde hele 7.500 genstande i samlingen.

Samlingen har senere haft til huse i kælderen ved Porsborg og Hans Tausens Hus.

Den antikvariske Samlings magasin 
Samlingen har i dag langt over 1 million genstande, der kan ses online.

Fysisk opbevares samlingen i nye og topmoderne faciliteter fra 2005 på Ørstedsvej i Ribe. Faciliteter, som det i 2020 blev besluttet at udvide.

Sydvestjyske Museer er en stor organisation, der indeholder 
 Museet Ribes Vikinger
 Esbjerg Museum
 Ribe Domkirkemuseum
 Esbjerg Vandtårn
 Historisk Samling fra Besættelsestiden
 Bramming Egnsmuseum
 Jacob A. Riis Museum
 HEX! Museum of witch hunt
 Skoletjenesten Quedens Gaard
 Rådhussamlingen i Ribe

Museets administration ligger i nærheden af Museet Ribes Vikinger, på Tangevej 6 i Ribe.

Se også 
 C.N. Termansen

Referencer

Eksterne henvisninger 
 Sydvestjyskemuseer.dk 
 Sydvestjyske Museers Arkæologiske Samling
 Historisk Samling fra Besættelsestiden 1940-1945

Museer i Region Syddanmark
Esbjerg Kommune
Museer etableret i 2008
Statsanerkendte museer i Danmark
Alma Lund

Alma Lund (født Wikstrøm, 1854 – 1932), var en norsk operasanger (sopran) og skuespiller.

Lund var tilknyttet operaen i Helsinki, senere Den Nationale Scene i Bergen og var en af flere bergenske skuespillere, som drog til det nye Nationaltheatret, da det åbnede i 1899. Her sang hun i teatrets kor (som også var faste statister), foruden at have en del småroller og sangroller. Marta i Faust var hendes største oppgave. Hun trak sig tilbage fra teatret i 1920.
 
Alma Lund havde den kvindelige hovedrolle i den første norske spillefilm, Fiskerlivets farer fra 1907.

Hun var gift med operasangeren Bjarne Lund (1858-1894).

Eksterne henvisninger 
 

Operasangere fra Norge
Teaterskuespillere fra Norge
Stumfilmskuespillere fra Norge